### **Baggrund for og formål med interview**

Vi er en gruppe studerende fra Aalborg Universitet, der læser Sundhedsteknologi på 6. semester. Vores projekt omhandler overaktiv blære, og i den sammenhæng har vi været så heldige at få et eksternt samarbejde med InnoCon Medical, som er i gang med at udvikle UCon. UCon er en teknologi til behandling af overaktiv blære, og er på nuværende tidspunkt under klinisk afprøvning. Med UCon’s mange funktioner og dens minimalistiske facade, kan information være svært at aflæse. I den sammenhæng vil vi undersøge, hvorvidt vi kan udvikle et digitalt værktøj til at understøtte patienters brug af UCon. Til udviklingen af dette værktøj, ønsker projektgruppen at få indblik i, hvordan brugere i praksis bruger UCon og hvilke fordele og ulemper brugerne oplever i hverdagen. Tidsrammen for interviewet er sat til maksimalt 1 time. Projektgruppen ønsker at optage interviewet med mikrofon, hvis dette accepteres af personen der bliver interviewet. Projektgruppen vil ligeledes føre skriftligt referat undervejs, hvis dette også accepteres. Her er det vigtigt at understrege, at interviewet er til intern brug i projektgruppen, og bliver derfor ikke offentliggjort. I projektrapporten der afleveres, vil der ikke fremgå tekst eller andet, der kan identificere den interviewede person. Da interviewet er frivilligt, kan personen til hver en tid trække deres samtykke tilbage med øjeblikkelig virkning, og kan ligeledes afvise at svare på enkelte spørgsmål.

### **Samtykkeerklæring**

**Vigtigt:** Læs samtykkeerklæringen grundigt igennem, før du underskriver.

Formålet med samtykkeerklæringen er at sikre, at personen der deltager i interviewet er korrekt informeret om og er indforstået med formålet, omfanget og betingelserne for deltagelsen.

1. Jeg er blevet informeret om formålet, omfanget og betingelserne for deltagelse i dette interview.
2. Jeg har haft mulighed for at stille spørgsmål og få uddybende information.
3. Jeg forstår, at min deltagelse er frivillig, og at jeg til enhver tid kan trække mit samtykke tilbage uden at give en begrundelse.
4. Jeg er blevet informeret om, hvordan mine personoplysninger behandles og opbevares, samt at de kun vil blive anvendt i forbindelse med dette semesterprojekt.
5. Jeg er klar over, at min deltagelse er fortrolig, og at mine personlige oplysninger vil blive behandlet fortroligt i overensstemmelse med gældende databeskyttelseslovgivning.

Ved at underskrive denne samtykkeerklæring bekræfter jeg hermed, at:

1. Jeg har læst og forstået samtykkeerklæringen.
2. Jeg er enig i at deltage i dette interview.
3. Jeg er indforstået med min rolle og mine rettigheder før/under/efter interview.

### 

### **Underskrift af samtykkeerklæringen:**

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### 

### **Vidner til deltagers underskrift af samtykkeerklæringen:**

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Denne samtykkeerklæring opbevares af projektgruppen i minimum 2 måneder efter afholdt interview.***